cyanic-selkie/wikianc huggingface dataset:
Werner Best
Tiden i Danmark
Etter noen måneders tjeneste i utenriksdepartementet i Berlin kom Best 5. november 1942 til København som ny tysk sendemann og riksfullmektig i Danmark. Han avløste Cecil von Renthe-Fink, som var blitt hjemkalt i forbindelse med «telegramkrisen», som skyldtes et telegram som kong Christian 10 hadde sendt Hitler som takk for dennes gratulasjoner i anledning av kongens fødselsdag den 26. september 1942. Kongen svarte Hitler som han svarte alle andre, med standardsetningen «''Udtaler min bedste tak. Christian Rex''». Dette oppfattet Hitler som en fornærmelse, slik at den tyske sendemannen, von Renthe-Fink, ble kalt hjem, samtidig som den danske sendemannen i Berlin fikk beskjed om å reise hjem. Forsøk på å formilde Hitler, blant annet ved å foreslå at kronprinsen, den senere Frederik 9., skulle dra til Berlin og overbringe en personlig unnskyldning til Hitler, ble avslått. I stedet ble den øverstbefalende for de tyske styrkene i Danmark, generalløytnant Erich Lüdke, erstattet med den mer hardbarkete general Hermann von Hanneken. Etter tysk krav ble den danske regjeringen også omdannet, slik at den tidligere statsministeren, Vilhelm Buhl, ble avløst av utenriksminister Erik Scavenius få dager etter Bests ankomst. Man unngikk likevel et tysk krav om å få nazister inn i regjeringen.
Best og Scavenius fikk et nært personlig forhold, slik at Best med stort hell kunne praktisere den pålagte «oppsynsforvaltningen» i Danmark. I mars 1943 tillot han – i strid med ordrer fra UD i Berlin – at det ble gjennomført folketingsvalg i Danmark. Fra årsskiftet 1943 begynte den tyske krigslykken å svikte, og det kom for alvor fart i den danske motstandsbevegelsen. I forbindelse med streiker og uro i flere danske provinsbyer sommeren 1943, fikk Best fra Berlin beskjed om å stramme grepet på den danske befolkningen, blant annet i form av dødsstraff for sabotasjehandlinger. I slutten av august mottok den danske regjeringen fra tysk side et ultimatum som den ikke kunne godta, og regjeringen Scavenius gikk av. Det ble innført militær unntakstilstand – et stort nederlag for Best, som fryktet å være politisk død etter dette. Imidlertid fortsatte den danske administrasjonen å fungere i form av departementsjefsstyret, og Best fortsatte som riksfullmektig, selv om han nå stod betydelig svakere i forhold til de andre tyske instansene: General von Hanneken og den nyankomne, høyere SS- og politiføreren Günther Pancke.
Best hadde lykkes så godt i Danmark med «tilpasningslinjen» sin, at BBC startet en kampanje mot ham, der han ble fremstilt som den farlige mannen som dysset danskene i søvn. Unntakstilstanden i august hadde gjort en slutt på dette, og det kan forklare at Best 8. september anbefalte Hitler å sette i gang en jødeaksjon. Tidligere hadde Best ved hjelp av sin støttespiller Himmler stanset Gestapos forsøk på jødeaksjoner i Danmark. Hans initiativ kom derfor overraskende på Berlin, men 17. september gav Hitler grønt lys. Terminen ble satt til natt til 2. oktober, samtidig som Best advarte mot den aksjonen han selv hadde igangsatt. Han sendte betrodde folk til Berlin for å bremse prosjektet, under henvisning til faren for opprør i den danske befolkningen, slik som i august, og den danske regjerings erklæringer om at den ville trekke seg hvis tyskerne innførte jødelover. Da Best ikke lyktes med dette, lekket han 28. september datoen for razziaen, slik at de fleste jøder fikk anledning til å flykte før Gestapo dukket opp. I tillegg fikk det tyske politiet ordre om ikke å bryte opp døren, hvis folk ikke selv åpnet den. Jøder som var gift med ikke-jøder fikk være i fred, og arresterte hjelpere skulle utleveres til dansk politi, som slapp dem løs igjen. Jødene var prisgitt lokale hjelpere, siden de hadde stolt på UDs advarsel mot å utløse aksjonen ved å flykte, og UD på sin side stolte på Bests ord om at det ikke ble noen aksjon. Det fantes derfor ingen fluktberedskap. Ca 1 800 politisoldater som Best var blitt tildelt fra Norge som assistanse, ble i liten grad benyttet. I ukene etterpå ble det derfor bare arrestert og deportert rundt to hundre jøder, og en avtale mellom Best og Gestapo-sjefen i Berlin sikret at de danske jødene ikke havnet i Auschwitz, men i Theresienstadt, der en dansk delegasjon kunne sjekke levekårene deres. Gestapo i Berlin avkrevde Best en forklaring på hans selvmotsigende oppførsel, men han forsikret at han ønsket å gjøre Danmark judenrein (= rent for jøder).
På grunn av økende sabotasje-aktivitet ble Best omkring nyttår 1944 innkalt til møte hos Hitler. Enda en gang fikk han ordre om å stramme grepet på danskene. Hitler ønsket ikke lenger danske frihetskjempere stilt for krigsrett, siden praksisen bare skapte martyrer. I stedet skulle sabotasje besvares med terror. Det første offeret for denne terroren ble dikteren og presten Kaj Munk, som ble myrdet av Gestapo 4. januar 1944. Nå tiltok både sabotasje og tysk terror helt frem til frigjøringen. I april 1944 innførte Best igjen krigsrettbehandling av danske sabotører, men måtte noen måneder senere atter stå skolerett for Hitler, som truet ham med innesperring om han ikke stanset krigsrettens virksomhet. Da Best for tredje gang gjeninnførte krigsrettbehandling i slutten av februar 1945, hadde Hitler fått annet å tenke på. Bests ønske om å dømme de arresterte danske frihetskjemperne ved krigsretten skyldtes hans overbevisning om at dette var en mer effektiv metode til å roe motstandsbevegelsen enn terror. Aksjonen mot det danske politiet den 19. september 1944 ble gjennomført av den høyere SS- og politiføreren Pancke, uten at Best var blitt informert.
Den 30. april 1945 begikk Hitler selvmord etter å ha utnevnt storadmiral Karl Dönitz til sin etterfølger. Den 3. mai samlet Dönitz de gjenværende politiske og militære tyske lederne i sitt hovedkvarter i Flensburg. De drøftet om de skulle fortsette kampen i Danmark og Norge. Best satte seg sterkt imot dette, blant annet fordi ca. 250 000 sivile tyske flyktninger, i tillegg til sårete soldater, da befant seg i Danmark. Dönitz tok ingen avgjørelse på møtet. Da de tyske forhandlerne senere samme dag møtte frem hos general Montgomery på Lüneburger Heide for å innlede forhandlinger om våpenstillstand, ble de stilt overfor kravet om at de tyske troppene i Nordvest-Tyskland, Nederland og Danmark skulle kapitulere. Tyskerne innså at det ikke fantes noe alternativ. Om morgenen 5. mai, da kapitulasjonen var et faktum, henvendte Best seg til dansk UD og bad om beskyttelse. Frihetskjempere sto vakt ved privatboligen hans på Strandvejen i København til 21. mai da han ble arrestert og innsatt i Kastellet i København.
Etter krigen
Best ble arrestert av allierte styrker og stilt for retten i Danmark. I 1948 ble han dømt til døden, men straffen ble senere omgjort til 12 års fengsel. Han ble løslatt i 1951. Han ble senere tiltalt for krigsforbrytelser i Tyskland, men saken ble frafalt av medisinske grunner.
Han var senere aktiv i HIAG.
Gustaf Fröding
Gustaf Fröding (født 22. august 1860 på Alsters bruk utenfor Karlstad i Värmland i Sverige, død 8. februar 1911 i Stockholm) var en svensk journalist, forfatter og en av Sveriges mest kjente diktere. Fröding ble en fornyer av svensk poesi og  påvirket flere seinere diktere, også norske. Han skrev blant annet om naturen, folkeliv og erotikk, også delvis på värmlandsk dialekt. Han var barnebarn av Carl Adolph Agardh.
Det har vært en rekke tolkninger og tonsettinger av Frödings dikt, blant annet av Sven-Ingvars og andre populærartister. Det finnes også flere svenske stipender og priser som bærer Frödings navn.
Strandkryp
Strandkryp (Lysimachia maritima, synonym: Glaux maritima) er en flerårig plante i nøkleblomfamilien. Blomstene er blekrøde og mangler kronblad - begerbladene er femtallig. De sitter i bladhjørnene. Planten blomstrer fra juni til august - den kan bli 3 til 15 cm høy. Frukten er en kulerund kapsel og sprekker i fem deler når den er moden. Frukten spres ofte med havstrømmene. Planten har tykke blågrønne blader som har evne til å ta til seg saltvann. Den har rotslående utløpere.
Strandkryp finnes langs kysten over hele landet, men er mindre vanlig i Nord-Norge - her er et utbredelseskart.
Systematisk navn
Strandkryp ble gitt navnet Glaux maritima av Linné i Species plantarum. Dette har vært det latinske navnet inntil ganske nylig da arten ble foreslått flyttet til fredløsslekten sammen med flere andre arter fra andre slekter. . Denne nye kombinasjonen har raskt blitt tatt i bruk av Artsdatabanken. Imidlertid har man ikke foretatt flyttinga av fredløsslekta til familien Myrsinaceae (fredløsfamilien) som flere forfattere har foreslått, men heller akseptert APG_III sammenslåing av begge disse familiene (nøkleblomfamilien og fredløsfamilien).
Norgesmesterskapet i boksing 1974
Norgesmesterskapet i boksing 1974 ble arrangert 10. mars i Trondheim.
Kongepokalen ble vunnet av Jan Arne Pedersen. Forbundspokalen ble vunnet av Bjørn Kleveland. Beste klubb ble Sentrum Bokseklubb.
Liste over idrettslag i Drammen
Liste over idrettslag i Drammen kommune er en oversikt over idrettslag i Drammen kommune i Viken fylke.
Étienne Bacrot
Étienne Bacrot (født 22. januar 1983 i Lille) er en fransk stormester i sjakk.
Bacrot begynte å spille sjakk som fireåring. I 1993 vant han VM for barn under 10 år i Bratislava, og EM for spillere under 10 år i Szombathely.
Han vant det franske mesterskapet i 2002, en bedrift han gjentok året etter. I 2004 vant han samtlige 11 partier i det franske lagmesterskapet, og oppnådde samtidig, som første franske spiller noensinne, en FIDE-rating på over 2700 poeng.
På FIDEs liste over verdens fremste spillere per september 2009 ligger Bacrot på 28.-plass med en rating på 2709.
Mogotsja
Mogotsja kan referere til:
Søkekikkert
En søkekikkert eller søker er et lite hjelpeteleskop som er montert oppå det astronomiske teleskopet og rettet i samme retning. Søkekikkerten har vanligvis en mye lavere forstørrelse enn hovedteleskopet kan gi, og kan derfor se mer av himmelen. Dette gjør det lettere å lokalisere det ønskede astronomiske objektet på nattehimmelen. Noen søkekikkerter har trådkors for å markere nøyaktig hvor hovedteleskopet ser.
Søkekikkerter kommer vanligvis med en betegnelse på formen AxB, der A er forstørrelsen og B er aperturen til søkekikkertens objektivlinse i millimeter. For eksempel betyr 6x30 at søkekikkerten har et 30 mm objektiv og en forstørrelse på 6x. Denne betegnelsen er på samme format som den som brukes på de fleste kikkerter.
En 6x30 søkekikkert er minimumet for at søkekikkerten skal være nyttig på et amatørteleskop, og en 8x50 eller større er foretrukket.
Taekwondo under Sommer-OL 2012 – Menn 80 kg
Herrenes 80 kg i taekwondo under Sommer-OL 2012 fant sted den 10. august 2012 på ExCeL Exhibition Centre i London.
Ester Aparecida dos Santos
Ester Aparecida dos Santos (født 9. desember 1982) er en brasiliansk fotballspiller som spiller for fotballklubben Cloppenburg.
Under Sommer-OL 2012 i London deltok hun for landet sitt der laget hennes ble utslått i kvartfinalen.
Clusone
Clusone er en kommune i provinsen Bergamo i regionen Lombardia i Italia. Kommunen har 8599 innbyggere (2013). Den ligger i Val Seriana og mottok ærestittelen som by den 15. mai 1957 ved presidentvedtak, noe som bekreftet Napoléon Bonapartes løfte i 1801.
Søndre Frihavn
Søndre Frihavn er et område i den nordlige del av Københavns havn og er den opprinnelige eldre del av Københavns Frihavn fra 1891–1894.
Området inkluderer Langelinie, Indiakaj, Midtermolen, samt området omkring Amerika Plads med Amerikakaj og Dampfærgevej. Mot vest avgrenses Søndre Frihavn av Kalkbrænderihavnsgade.
Amon Rûdh
Amon Rûdh (Skallede Ås) var en fiktiv ås fra J.R.R. Tolkiens Midgard. I det første tideverv var Amon Rûdh en stein ås sør for Brethil i Vest Beleriand. Det var bare blomsten Seregon (Steinblod) som vokste på toppen av denne åsen, og dette fikk den til å virke som den var dekket av blod.
Mîm, Lurvedvergen, bodde i Amon Rûdh med sine to sønner, Ibûn og Khîm. Mîm ble tatt til fange av en gruppe fredløse ledet av Túrin Turambar, og ble tvunget til å fortelle hvor tilfluktsstedet hans, som da fikk navnet Bar-en-Danwedh (Løsepengenes Hus). Egentlig hadde stedet navnet Bar-en-Nibin-Noeg (Lurvedvergenes Hus). Da det ble oppdaget at Khîm, som var blitt beskutt av Túrins menn, faktisk var blitt drept, ga Túrin sin tjeneste til Mîm, som fra da av godtok de fredløses nærvær.
Amon Rûdh gikk tapt i havet da Beleriand ble ødelagt i Vredens krig i det første tidevervet.
Thaís Duarte Guedes
Under Sommer-OL 2012 i London deltok hun for landet sitt der laget hennes ble utslått i kvartfinalen.
Baron Byron
Baron Byron er en tittel i Englands adel, med sete i Rochdale i palatinatsgrevskapet Lancaster. Den ble opprettet i 1643 for John Byron, en rojalistgeneral og tidligere parlamentsmedlem. Innehaveren tiltales som Lord Byron. Adelstittelen ble opprettet med for hans mannlige arvinger, noe som falt på hans seks brødre Richard, William, Thomas, Robert, Gilbert og Philip, og deres mannlige arvinger. Lord Byron døde barnløs og ble etterfulgt av sin nest eldste bror, Richard, den andre baron.
Den mest kjente tittelinnehaveren var poeten George Gordon Byron, 6. baron Byron, som oftest kjent omtalt som Lord Byron. Fra 1500-tallet og fram til 1818 var familieboligen til Byron-lordene Newstead Abbey i Nottinghamshire. De fleste lordene er gravlagt i familiehvelvet i den nærmeste kirken St. Mary Magdalene i Hucknall.
Semiope
Semiope er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, matte, brunlige trebukker. Antennene er vanligvis litt lengre enn kroppen. Pronotum er avrundet firkantet til tønneformet, litt lengre enn bredt, dekkvingene nesten jevnbrede. Pronotum er ofte mørkere enn resten, dekkvingene kan ha svart spiss.
Utbredelse
Slekten er utbredt på Ny-Guinea.
Commonweal (britisk avis)
Commonweal var en britisk sosialistisk avis som ble grunnlagt i 1885 av den sosialistiske liga. Avisen hadde sitt kontor i Great Queen Street i London.
Christiane Wartenberg
Christiane Wartenberg (født Stoll 27. oktober 1956 i Prenzlau, Brandenburg) er en tysk tidligere friidrettsutøver som representerte Øst-Tyskland hovedsakelig på 1500 meter. Hun er mest kjent for sølvmedaljen fra OL 1980 i Moskva, hvor hun satte østtysk rekord med tiden 3:57,71 m.
Commonweal (britisk avis)
Grunnleggeren av den sosialistiske liga, William Morris, var avisens hovedskribent, dens «ansvarlige overhode» og den som samlet inn penger til utgivelsen. Andre bidragsytere til avisens artikler var John Turner, Ernest Belfort Bax og Eleanor Marx.
Avisen ble nedlagt i 1894.
Info (Unix)
Info er et programverktøy som danner en flersider hypertekst-dokumentasjon og hjelpeleser ved å arbeide med kommandolinjen.
Mogotsja (Osen)
Mogotsja flyter sammen med Meletsja og danner Osen, som like etter munner ut i Mologa i Volgas nedslagsfelt. Elva fryser til i slutten av november og er islagt til begynnelsen av april.
Reka (andre betydninger)
Reka kan vise til:
Smalt dunkjevle
Smal dunkjevle (Typha angustifolia) er en flerårig sumpplante.
Aksene er kolbeformede som hos andre dunkjevlearter. Hunblomstene sitter i den tykke delen av akset og hannblomstene i den tynne. Hos smal dunkjevle er det et tydelig mellomrom mellom hunn- og hannblomstene. Bladene er smalere enn hos slektningen bred dunkjevle. Arten kan bli opptil 2 m høy og vokser i tette bestander på grunt vann i sumper.
Smal dunkjevle har en vid utbredelse på den nordlige halvkule. I Norge vokser den i kyststrøkene i den sørligste delen av Sør-Norge. I de siste tiåra har den spredt seg nordover på Østlandet.
TU
Tu kan sikte til:
Personer
Laukvik (Vågan)
Laukvik (Laukvika) er et lite fiskevær på Austvågøya i Vågan kommune, ca. 35 km utenfor Svolvær. Bygda er kjent for Laukvik-dagene. Nordlysobservatorium er også noe som lokker folk til bygda.
Likevel er det nok naturen i seg selv som lokker turistene - hvor den store attraksjonen er å få med seg midtnattsola fra moloen. Turer i nærliggende fjell, bading på Delp/Grunnfør.
Det skal også nevnes at stedet fikk nasjonal oppmerksomhet i forbindelse med TV 2s dokusåpe Da damene dro i 2011. Kulturelt kan bygda skryte av Stangerholmen, et kunstverk av de sjeldne. Det er et hus som ble bygd på 1880-årene og er dekket med dekorasjoner av kunstneren Henning Welford. På sommeren kan turister og andre besøke huset og gå på omvisning der. Det er et av få gjenværende hus av denne typen i Nord-Norge.
Bygda har en butikk, kafé, et samfunnshus, bobilcamping, en barnehage, en barne- og ungdomsskole og et fiskebruk. Butikken er en liten Coop Marked. Tidligere kroa Fyret var på mange måter den store underholdningen i tv-serien, da grunnet Alf-Ingars innsats. Samfunnshuset benyttes til bryllup, fest og sammenkomster. Brukt ved Laukvik-dagene.
Mulighetene for frisurfing i havet utafor Gjersvoll, er internasjonalt kjent blant annet fra reportasjer om tre ganger verdensmester i surfing, Mick Fanning.
Ingvild Flottorp
Hun debuterte med albumet It All Seems So Clear i 2021 på Vestkyst Records. Året etter kom hennes andre album, I Just Wanna Know It All. For dette albumet ble hun nominert til Spellemannprisen 2022 i klassen country.
Hun er søster til musikeren Johanne Flottorp.
Ledu
Ledu (kinesisk: 乐都县; pinyin: Lèdū Xiàn) er et fylke i prefekturet Haidong i provinsen Qinghai i Folkerepublikken Kina.
Befolkningen var på 290,904 innbyggere i 1999.
Samferdsel
Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.
ASN.1
ASN.1, Abstract Syntax Notation One er et standardisert, formelt språk, (ISO-IEC 8824) som brukes for å representere data på en implementasjonsuavhengig måte. Dette muliggjør deling av informasjon mellom ulike applikasjoner, som for eksempel SNMP.
Hot R&B/Hip-Hop Songs
Hot R&B/Hip-Hop Songs, tidligere Black Singles Chart, er en liste som oppdateres ukentlig i USA.
Listen ble startet i 1942, og brukes til å liste og sammenligne suksessen til forskjellige populærmusikk sanger. Tidligere år ble det hovedsakelig fremført jazz, tradisjonell rhythm and blues (R&B) og blues, rock'n'roll, doo-wop, soulmusikk og funk på listen, men i senere tid har den blitt dominert av moderne R&B og hiphop musikk.
Middelhavslekene 2001
Middelhavslekene 2001 var de fjortende middelhavslekene og ble arrangert i Tunis i Tunisia i perioden 2. til 15. september 2001. De var femtiårsjubileum for lekene, de første lekene ble arrangert i Alexandria i Egypt i 1951. Det var andre gangen lekene ble holdt i Tunis forrige gangen var i 1967.
I lekene i 2001 deltok 2 991 utøvere hvorav 1 019 kvinner fra tjuetre nasjoner i tjueto sporter. Frankrike ble beste nasjon med førti gullmedaljer foran Italia med trettiåtte.
Deltakende nasjoner
Det var 23 nasjoner som deltok i lekene i 2001. Antall utøvere; 1 972 menn, 1 019 kvinner, totalt 2 991. (menn/kvinner/totalt) Total 1972 1019 2991
Management Information Base
En Management Information Base (MIB) er en formell beskrivelse av de variabler som kan håndteres via Simple Network Management Protocol (SNMP). Variablene defineres blant annet basert på datatype, og hvorvidt de er lesbare, eller les- og skrivbare. Syntaksen i en MIB baseres på ASN.1. Det finnes flere standardiserte MIB-definisjoner. En standard beskrives i en RFC. Et eksempel på en standardisert MIB-definisjon er RFC1213, som definerer en MIB for TCP/IP-baserte nettverk.
Hajastani Bardzragujn khumb 2019–2020
Hajastani Bardzragujn khumb 2019–2020 var den 28. sesongen av den armenske toppdivisjonen i fotball for menn. Sesongen begynte 2. august 2019 og sluttet 14. juli 2020. Regjerende mestere Ararat-Armenia forsvarte tittelen, og vant sitt andre seriemesterskap.
Den 21. februar 2020 kunngjorde Armenias fotballforbund at klubben FC Yerevan hadde trukket seg fra ligaen på grunn av økonomiske og tekniske problemer. Den 12. mars 2020 kunngjorde Armenias fotballforbund at alle kamper ble utsatt til 23. mars på grunn av COVID-19-pandemien.
Oddvin Rykken
Oddvin Rykken (født 11. desember 1937 i Øystese) er en norsk møbeldesigner.
Som møbeldesigner er han mest kjent for stolen Easy som ble produsert hos den norske møbelfabrikken Rybo inntil 2012. Easy ble eksportert i mer enn 10,000 eksemplar til Japan hvert år. Stolen selges fortsatt i Japan, som en eksklusiv barnestol.
Hey There
«Hey There» er en amerikansk sang med melodi og tekst av Richard Adler og Jerry Ross. Den ble publisert i 1954 og var med i musikalen The Pajama Game. Sangen ble fremført av rullefiguren Sid Sorokin. Sorokin ble spilt av John Raitt.
I musikalens kontekst synger Sid den til en båndopptager og sier til seg selv at det er tåpelig å fortsette med sine tilnærmelser mot Babe. Han spoler båndet tilbake og, etter å ha svart på sine egne kommentarer, synger han en duett med seg selv.
Sangen ble deretter spilt inn på plate av et antall artister.
Norsk versjon
Erik Thernow har skrevet en dansk tekst som den norske bygger på. Den norske tittelen er «Hei der».
Listeplasseringer
Sangen, medregnet alle innspilte versjoner, nådde også en førsteplass på Cash Box best selling record-listen i 1954.
Radio Motor
Radio Motor (1982 – 1992) var en nærradio drevet av Norges Automobil-Forbund sin avdeling i Oslo, som hadde konsesjon for kanalen FM 107,7. Med klengenavnet eksosradioen rapporterte man fra trafikken og ble byens ledende høsten 1983 med 30 prosent andel av alle hovedstadens lyttere. Av de rundt tyve ansatte fant man Roy Hovdan og programledere som Alf Tande-Petersen, Turid Øversveen og Bjørn «Ausjen» Johannessen. I 1990 ble den med 43 andre kanaler, tatt av luften grunnet manglende innsendt regnskap. NAF solgte Radio Motor i 1991. Etter en tid med lav interesse og konkurs, gjenoppstod den som dansebandkanalen Radio Limelight, etter at eierne anskaffet rettighetene til merket Limelight fra en annen konkurs.
Vekslingsmodellen
Vekslingsmodellen er et fireårig opplæringsløp i norsk videregående yrkesfaglig opplæring som fører fram til fag-/svennebrev. Vekslingsløpet gir samme kompetanse som et ordinært yrkesfagløp, men opplæringen organiseres på en annen måte. Modellen varierer fra det ordinære 2 år i skole og 2 år i lære ved at eleven veksler oftere med praksis i bedrift.
Modellen kan legges opp fra Vg1 eller fra Vg2. Et vekslingsløp krever tett samarbeid med næringsliv og bedrifter.
Bedriftsnært yrkesfag
Der vekslingsmodellen tar utgangspunkt i elevens behov for økt grad av praktisk videregående skolegang, er Bedriftsnært yrkesfag en 1+3-modell som tar utgangspunkt i behovet for å sikre utdanningsvei for mindre yrkesfag.
Bruna Soares
Bruna Beatriz Benites Soares, kjent som Bruna Soares (født 16. oktober 1985) er en brasiliansk fotballspiller som spiller for fotballklubben São José.
Under Sommer-OL 2012 i London deltok hun for landet sitt der laget hennes ble utslått i kvartfinalen.
Minhe
Minhe (kinesisk: 民和回族土族自治县; pinyin: Mínhé huízú tǔzú Zìzhìxiàn) for hui- og tufolkene er et autonomt fylke i prefekturet Haidong i provinsen Qinghai i Folkerepublikken Kina.
Befolkningen var på 366,163 innbyggere i 1999.
Samferdsel
Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.
Tromsø Jazzklubb
Tromsø Jazzklubb (etablert 15. september 1986) er en norsk jazzklubb, kjent som ett av Norsk jazzforums åtte regionale jazzsentra, og for å ha arrangert over 300 konserter i sin virketid. Av spesialiteter kan nevnes den årlige «Romjulsjazz». Klubben har i 2006 rundt 200 medlemmer og ledes av jazzmusikeren Øystein B. Blix. Viktige saker er etableringen av Tromsø Internasjonale Jazzfestival.
Panikken i 1907
Krisen begynte etter et forsøk i oktober 1907 på å kontrollere aksjekursen til United Copper Company. Da forsøket feilet ble banker som hadde bidratt i forsøket utsatt for massiv flukt fra innskytere, og den store banken Knickerbocker Trust Company måtte innstille sine betalinger. Knickerbockers kollaps spredte seg videre i USAs finansverden ved at regionale banker tok ut sine tilgodehavender i New Yorks banker.
Den negative utviklingen ble stoppet av den kjente bankmannen J.P. Morgan som forpliktet seg med store summer av egne midler, og overtalte andre rike personer til å bidra, for å bidra til bankenes soliditet. På den tiden hadde ikke USA noen sentralbank som kunne opptre som långiver i siste innstans og bidra med likviditet. I november hadde likviditetskrisen gitt seg, men en ny krise oppsto da spekulanter lånte store summer med sikkerhet i Tennessee Coal, Iron and Railroad Company (TC&I). TC&Is aksjekurs falt, men selskapet ble reddet ved at president Theodore Roosevelt godkjente et statlig oppkjøp. Året etter etablerte og ledet senator Nelson W. Aldrich en komite for å undersøke krisen og foreslå mulige løsninger, noe som ledet til etableringen av USAs sentralbanksystem, Federal Reserve.
Sentralt Ungdomsråd i Oslo (SUR)
Sentralt ungdomsråd i Oslo (SUR) er et høringsorgan for byrådet i saker som angår ungdom, og tar seg av byomfattende saker. SUR har også ansvaret for å følge opp sakene som vedtas på Ungdommens Bystyremøte i Oslo. I tillegg driver de opplæring og veiledning av de lokale ungdomsrådene i byen. UngOrg har sekretariatsfunksjonen til Sentralt ungdomsråd på oppdrag fra Oslo kommune.
SUR
SUR består av én representant og tre vararepresentanter fra hvert av de 15 lokale ungdomsrådene i Oslo, og oppnevnes av bystyret. Rådet velger selv leder og nestleder blant medlemmene. Rådet møtes månedlig på rådhuset i Oslo.
Rådet er et partipolitisk uavhengig organ der ungdom får reell påvirkningsmulighet gjennom politisk arbeid. SUR ble opprettet som en prøveordning i 2005 etter ønske fra Ungdommens Bystyremøte i Oslo. Bystyret vedtok at rådet skulle få permanent status i 2008. UngOrg har sekretariatet og er rådgiver for SUR.
Svømming under Sommer-OL 2008 – 10 kilometer kvinner
Svømmeøvelsen maraton 10 kilometer damer ved Sommer-OL 2008 fant sted den 20. august i Shunyi Olympic Rowing-Canoeing Park. Det var en ny øvelse på programmet for lekene i 2008. Herrenes og damenes maraton 10 kilometer konkurransene ble, til forskjell for alle andre svømmeøvelser, avholdt på åpent vann i stedet for i ett svømmebasseng. Det ble ikke gjennomført noen innledende kvalifiseringsheat, men en enkel konkurranse med fellesstart. Øvelsen har ingen spesielle restriksjoner når det gjelder svømmeart. De fleste svømmerne velger crawl, men spesielt når svømmerne kommer til matstasjoner benyttes det varianter av svømmeartene.
Svømming i åpent vann krever annen taktikk og oppvises flere forskjellige strategier som har mer tilfelles med konkurransesykling, maratonløping og vannpolo enn med tradisjonell konkurransesvømming i basseng. Det er en av få olympiske øvelser hvor utøvernes trenere spiller en viktig rolle under selve øvelsen. Trenerne har fire anledninger til å gi drikke til utøverne når de svømmer forbi de flytende pongtongene på banen. Dersom treneren til en svømmer faller i vannet blir utøveren umiddelbart diskvalifisert.
Kvalifikasjon
25 svømmer kvalifiserte seg på grunnlag av plasseringer ved 2008 World Open Water Swimming Championships avholdt i Sevilla, Spania og Good Luck Beijing Olympiske 10 kilometer maraton svømmekvalisering holdt i Beijing, Kina.
Svømmeren Natalie du Toit fra Sør-Afrika som har en amputasjon, var blant de startende.
Norge var ikke representert i øvelsen.
Hidalgo County (New Mexico)
Hidalgo County er et fylke i den amerikanske delstaten New Mexico. Det ligger i det sørvestlige hjørnet av staten og det grenser mot Grant County i nord og mot Luna County i øst. Det har også grense mot delstaten Arizona i vest og mot Mexico i sør.
Operasjonsforsterker
Operasjonsforsterkeren (ofte forkortet til op-amp) er en elektronisk forsterker som brukes i analoge elektroniske systemer. Den brukes alltid sammen med passive komponenter, og kan da forsterke et signal eller utføre vanlige matematiske operasjoner på ett eller flere signaler, som addisjon, subtraksjon, tidsintegrasjon og tidsderivasjon.
Hidalgo County (New Mexico)
Hidalgo Countys totale areal er 8,925 km² hvorav 1 km² er vann. I 2000 hadde det 5,932 innbyggere og administrasjonssenteret ligger i byen Lordsburg som også er fylkets største by. Fylket ble grunnlagt i 1919 og har fått sitt navn etter den meksikanske byen Hidalgo, som ligger nord for Mexico by, der fredsavtalen som avsluttet den amerikansk-mexicanske krigen (1846–1848) ble undertegnet. Andre kilder mener at det er oppkalt etter presten Miguel Hidalgo.
Operasjonsforsterker
En operasjonsforsterker er oppbygd av ulike transistorkoplinger som ideelt sett skal gi en differensialforsterker med uendelig høy inngangsimpedans, uendelig høy råforsterking og null utgangsimpedans. Ved å bygge ett nettverk av passive komponenter som motstander, spoler og kondensatorer rundt operasjonsforsterkeren, kan en styre utgangssignalet med inngangssignalet etter ønske. En ideell operasjonsforsterker kan da kontrolleres ved hjelp av passive tilbakekoplinger alene. Dette gjør operasjonsforsterkren lite sensitiv for miljøpåvirkninger som eksempelvis temperatur eller prosessvariasjoner under kretsproduksjonen.
Tanken er hovedsakelig at en ingeniør skal kunne konsentrere seg om den ønskede funksjonen og slippe å kreere en hel forsterker for hver funksjon han ønsker seg. Operasjonsforsterkeren vokste opprinnelig ut av miljøet rundt analoge regnemaskiner.
Tidlige operasjonsforsterkere var moduler oppbygd av diskrete komponenter med radiorør som aktive forsterkerelementer. Med bruk av transistorer kunne modulene bli laget mindre i fysisk størrelse. Enda senere kunne én eller flere operasjonsforsterkere bli plassert i en liten integrert krets. I dag finnes operasjonsforsterkere praktisk utelukkende som integrerte kretser.
Tilkoblinger
Operasjonsforsterkeren har fem prinsipielle tilkoplinger:
Forsterkningen er svært høy ved lave frekvenser, og tas ned ved bruk av eksterne komponenter som hovedsakelig kontrollerer graden av tilbakekopling.
Operasjonsforsterkeren selv beskrives ideelt sett av Uu = A*(Up-Um) ved lave frekvenser. Her er
Rosana dos Santos Augusto
Rosana dos Santos Augusto (født 7. juni 1982) er en brasiliansk fotballspiller som har spilt i Norge.
Operasjonsforsterker
Tilkoblinger
Up-Um er alltid svært nær 0 V når forsterkeren ikke er i metning, siden verdien av A er så høy. Hvor Up (og dermed Um) befinner seg er prinsipielt likegyldig. Noen operasjonsforsterkere tillater at de kan ligge en del utenfor forsyningsspenningen.
Rosana dos Santos Augusto
Allerede i 2003 var hun (sammen med 17-årige Marta Vieira da Silva) i kontakt med Idrettsforeningen Fløya, uten at det ble kontrakt. Hun hadde akkurat scoret mot Norge som tapte 1–4 mot Brasil i VM i fotball for kvinner 2003.
Operasjonsforsterker
Tilkoblinger
Siden råforsterkningen A er svært stor bruker en ikke operasjonsforsterkeren uten eksterne komponenter med forsterkningsreduserende virkning ved hjelp av negativ tilbakekobling. Et unntak er når operasjonsforsterkeren (mis)brukes som spenningskomparator. Da er utgangsspenningen alltid mettet til enten nær positiv eller nær negativ forsyningsspenning, og nivået angir hvilken av inngangsspenningene som har størst verdi.
Rosana dos Santos Augusto
Fra 2016 spilte hun for Paris Saint-Germain Féminines. Frem til juni 2017 var hun ansatt i North Carolina Courage (tidligere Western New York Flash).
Rosana har deltatt og fått medaljer i fire OL fra 2000 til 2012.
Operasjonsforsterker
Tilkoblinger
Det finnes en rekke standardkoblinger med passive komponenter rundt operasjonsforsterkeren for å oppnå ønskede funksjoner.
Operasjonsforsterkere har en fundamental innebygget pol; råforsterkningen A har en øvre grensefrekvens. Over denne frekvensen avtar spenningsforsterkningen omvendt proporsjonalt med frekvensen, som er det samme som med 6 dB per oktav eller 20 dB per dekade. For et hvilketsomhelst punkt på denne flanken gjelder at forsterkningen ved en frekvens ganger denne frekvensen er et konstant tall. Tallet uttrykker hvor hurtig operasjonsforsterkeren er, og kalles GBP, (engelsk) Gain-Bandwidth Product (forsterknings-båndbredde-produkt).
Se ellers forsterker, avsnitt operasjonsforsterker, for mere informasjon og illustrasjoner.
Arkeologiåret 1572
Arkeologiåret 1572 er en oversikt over blant annet utgravninger, fødte og avdøde personer med tilknytning til arkeologi i 1572.
Wallace Beery
Wallace Fitzgerald Beery (født 1. april 1885 i Clay County i Missouri, død 15. april 1949 i Beverly Hills i California) var en amerikansk skuespiller. Han vant Oscar for beste mannlige hovedrolle for rollen som Andy «Champ» Purcell i filmen The Champ (1931).
Bakgrunn
Wallave Beery var yngre bror av skuespillerne William Beery og Noah Beery sr., som hadde lange karrièrer i filmindustrien, og han var onkel til skuespiller Noah Beery jr., hvis skuespillerkarrière varte i syv tiår. Ifølge US Census Records, ble alle tre Beery-brødrene født av de samme foreldrene, noe som gjør dem til brødre og ikke halvbrødre som mange biografier om dem har hevdet.
Beery rømte hjemmefra og sluttet seg til Ringling Brothers Circus i en alder av 16 år som assisterende trener for elefantene. Han forlot sirkuset to år senere, etter å ha blitt klort av en leopard.
Skuespiller
Beery fant arbeid i New York City som baryton ved en opera, og han opptrådte på Broadway. I 1913 flyttet han til Chicago for å jobbe for Essanay Studios. Beery spilte i flere komedier med Marie Dressler og Marjorie Main, men hans karrière begynte å avta i hans siste år.
Beery døde i sitt eget hjem i Beverly Hills i California av et hjerteinfarkt i 1949. Han ble begravet på Forest Lawn Memorial Park i Glendale i California. Beery ble tildelt en stjerne på Hollywood Walk of Fame, ved 7001 Hollywood Blvd, for hans mange bidrag til filmindustrien.
Tu (folk)
Tu (egenbetegnelse: Monguor; kinesisk: 土族, pinyin: Tǔzú) er en av de 55 offisielt anerkjente nasjonale minoriteter i Folkerepublikken Kina. De bor for det meste i provinsene Qinghai og Gansu.
Av de 241.198 tu (folketellingen 2000) taler om lag halvparten språket tu 土族語, også kalt mangghuer. Det har to dialekter: Huzhu 互助 og Minhe 民和. Rundt 5000 tu i Tongren taker derimot bonan 保安語. Alle de øvrige benytter kinesisk eller tibetansk i det daglige.
Siden 1980-årene har man forsøksvis innført en moderne tu-skrift som tar utgangspunkt i det latinske alfabet.
Tu-språket tilhører de sørøstlige mongolske språk og er tettere beslektet med språkene bonan, dongxiang og daur enn det er med mongolsk. Huzhu-dialekten er sterkt påvirket av tibetansk.
Tufolket er tilhengere av den tibetanske buddhisme (lamaismen).
Charles Laughton
Charles Laughton (født 1. juli 1899, død 15. desember 1962) var en britisk-amerikansk skuespiller og regissør.
Laughton vant en Oscar for rollen som Henrik VIII av England i filmen Henrik VIII privat (1933). Han ble Oscar-nominert for sin tolkning av den brutale kaptein William Bligh i Mytteriet på Bounty (1935), hvor han spilte mot Clark Gable i rollen som løytnant Fletcher Christian. Laughton spilte tittelrollene i Rembrandt (1936) og Ringeren i Notre Dame (1939). Han regisserte filmen Jegerens natt (1955). Laughton fått en stjerne på Hollywood Walk of Fame.
Matt Cornett
Matt Cornett (født 6. oktober 1998 i Rogers, Arkansas) er en amerikansk skuespiller og sanger. Han spiller hovedrollen som E.J. Caswell på Disney+-serien High School Musical: The Musical: The Series (2019-i dag).
Biografi
Cornett vokste opp i Rogers, Arkansas og flyttet senere til Los Angeles i 2012 for å forfølge skuespillerkarrieren.
Apu Nahasapeemapetilon
Apu Nahasapeemapetilon er en figur i TV-serien The Simpsons som blir gitt stemme av Hank Azaria. Han er av indisk-tamilsk avstamning og eier Springfields avdeling av Kwik-E-Mart. Han er gift med Manjula, som fikk mange doser medisiner for å øke sin egen fruktbarhet. Dette førte til at hun fødte åttlinger. Disse heter Anoop, Uma, Nabendu, Poonam, Priya, Sandeep, Sashi, og Gheet, som er Manjulas favoritt. Han har også en bror som heter Sanjay, som hjelper ham med kiosken sin, en niese som heter Pahusacheta og en nevø som heter Jamshed. Apu har også en fetter bosatt i India, som heter Kavi. Etter at han var utro mot Manjula ble han dømt til å skifte navn til Slime Q Slime Dog, men alle kjenner ham fortsatt som Apu. Apu er hindu, nudist, og veganer.
På 1960-tallet, mens han fortsatt bodde i India, ble han venn med Paul og Linda McCartney og mener selv han var kjent som den femte beatle. Han tok opp sang-karrieren tidlig på 1980-tallet da han sammen med Homer Simpson, Seymour Skinner og Barney Gumble gjorde stor suksess som The Be Sharps. I mellomtiden hadde han tatt doktorgrad i informatikk.
Apu begynte å arbeide ved Kwik-E-Mart samtidig som han studerte i USA, for å betale ned på studielånet sitt. Men han valgte å bli værende i USA etter studiene, fordi han likte jobben og alle vennene han hadde fått. Deretter avanserte han, og ble etter hvert leder for denne avdelingen av Kwik-E-Mart. Han forble en ulovlig innvandrer frem til ordfører Joe Quimby foreslo en ny kommunal lov for å utvise alle udokumenterte immigranter fra Springfield. Apu kjøpte derfor en forfalsket fødselsattest fra mafiaen i Springfield, for å slippe å bli sendt ut av landet. I denne attesten stod foreldrene hans oppført som amerikanske statsborgere ved navn Herb og Judy Nahasapeemapetilon fra Green Bay, Wisconsin. Men kort tid senere bestemte Apu seg i stedet for å bestå prøven for å få amerikansk statsborgerskap med hjelp fra Lisa og Homer Simpson.
Kwik-E-Mart har dårligere utvalg og høyere priser enn det store supermarkedet, men ligger nærmere huset til Simpson-familien og han ser lettere gjennom fingrene med ting. Da det i en episode ble forbudt å selge fyrverkeri, solgte Apu det i hemmelighet. Han har alltid masse varer stående på disken, og utvalget byttes stadig ut.
Apu er en følsom mann, som er glad i kona si og har lett for å gråte. Han får lett dårlig samvittighet.
Apus første opptreden var i 1990, i nest siste episode i første sesong.
Spencerjakke
En spencerjakke eller bare spencer er en kort jakketype som kun når til livet. Denne typen jakker var svært populære fra 1790 til 1920, særlig som et plagg for kvinner, men de ble også brukt av menn. Jakketypen ble tatt opp av militær mote og la grunnlaget for messeuniformer med kort jakke. Etter hvert som livet på kvinnedrakten krøp nedover fra det høye livet under empire-stilen, forsvant spenceren som et moteplagg for kvinner. Den dukket imidlertid opp igjen i det sivile motebildet på slutten av 1800-tallet, denne gangen med utgangspunkt i de militære messejakkene.
Spencerjakkene rundt 1900 beholdt gjerne en del av det militære tilbehøret med snorer og et høyt antall metallknapper i front. Den mistet likevel fort popularitet utover på 1900-tallet, både fordi den ble forbundet med kelnere og pikkoloer, og fordi jakken krevde at bæreren må være slank og atletisk for at jakken skal sitte pent. I dag er denne typen jakker nesten utelukkende å finne som jakker for pikkoloer og som militær messeuniformer.
Betegnelse
Plagget er oppkalt etter jarlen George Spencer (1758-1834) som på 1790-tallet fjernet de lange skjøtene («halene») på livkjolen sin. Opprinnelig betegnet spencer en herrefrakk i ull klippet kort i livet og gjerne med to knapperader. Typen ble etter hvert uniformsjakke for britiske offiserer som førte til betegnelsen messjakke (mess jacket). Spencer har siden blitt brukt om flere korte overplagg: ridefrakk uten skjøter, kort kvinnetrøye med lange ermer i bruk ca. 1780-1810 og kort kjoleliv (av ull) eller ermeløs kjole, lukket eller knappet ned foran, som bæres over bluse eller høyhalset genser.
Svarabhakti
Svarabhakti (fra sanskrit, «del av vokal» eller «innskuddsvokal»), eller svarabhaktivokal, er et språklig fenomen som går ut på at en hjelpevokal plasseres mellom to konsonanter for å forenkle uttalen av ord. Fenomenet opptrer i ulike språk til ulike tider, men er ikke noe som skjer med nødvendighet. Svarabhaktivokalen er ofte en e, men kan også være andre vokaler.
Kan også betegnes som epentese (fra gresk epenthesis) som innebærer at et fonem eller en stavelse skjules inni i et ord, som oftest for å lette uttalen.
Eksempel i norsk
Denne svarabhaktivokalen er mest til stede i de nevnte dialekter og finnes bare sporadisk i andre norske dialekter og i skrift. To eksempler er finger og tømmer, som skriver seg tilbake til norrønt fingr og timbr, men det vanligste er, som det fremkommer av eksemplene over, at r-en er falt bort uten at det er kommet til en svarabhaktivokal.
Bjørn Hatterud
Bjørn Hatterud (født 1977) er en norsk kulturskribent, kunstkritiker, kurator og musiker. Han er oppvokst i Brumunddal. Han er blant annet bidragsyter til tidsskriftet Billedkunst. I 2018 ble boka Mot Normalt, gitt ut på Samlaget. Boka ble beskrevet som «ei forteljing om ikkje å passe inn, om å vekse opp i Brumunddal og vere avvikar og skeiv på alle vis. Dette er ei historie om motgang og liding, men inga sørgjeleg historie». . I 2020 kom boka Mjøsa rundt med mor: ei livsreise. I 2019 ble Bjørn Hatterud utnevnt til varamedlem i Kulturrådet. 2022–2025 er han oppnevnt som rådsmedlem i Norsk kulturråd.
Svarabhakti
Eksempler fra andre språk
I engelsk opptrer svarabhakti på regulær basis foran endelsen -s dersom stavelsen foran ender med en lignende konsonant, f.eks. house → houses (flertall) og watch → watches (3. person presens av verb).
I japansk, hvor ingen ord har mer enn én konsonant etter hverandre i samme stavelse, tilpasses «problematiske» fra engelsk til japansk uttale ved hjelp av en svarabhaktivokal. F.eks. heter det engelske ordet street (med tre konsonanter først) på japansk sɯtoɺito. Her fungerer ɯ og o som svarabhakti mellom hhv. s/t og t/l.
Bjørn Hatterud
I 2022 ble sakprosaboken Skeive ikoner, utgitt på Pitch forlag, skrevet av Hatterud, forfatter Caroline Ugelstad Elnæs og fotograf Fin Serck-Hanssen. Boken ble beskrevet som «et fargerikt generasjonsportrett som gir innblikk i livene til 29 norske pionerer, som alle har preget den skeive historien på ulikt vis».
Tethionea
Tethionea er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, spinkle, lyst brunlige trebukker. Antennene er tynne og vanligvis litt lengre enn kroppen. Pronotum er avrundet firkantet til tønneformet, litt lengre enn bredt, dekkvingene nesten jevnbrede. Dekkvingene har en tann i spissen.
Utbredelse
Slekten er utbredt fra Vest-Malaysia i vest til Ny-Caledonia og Salomonøyene i øst. De fleste artene lever på Ny-Guinea.
Yangshaokulturen
Yangshaokulturen (kinesisk: 仰韶文化; pinyin: Yǎngsháo wénhuà) utbredte seg ved siden av Peiligangkulturen og Cishankulturen i tiden fra 5000 til 2000 f.Kr. i en del områder av det sentrale og det nordlige Kina samt i kystområdene østenfor. Med over 1000 funn av gravsteder fra Hebei over Henan, Shaanxi, Shanxi, og helt til Qinghai og Gansu langs Huang He er denne kulturen særlig godt dokumentert arkeologisk. Kulturen er oppkalt etter Yangshao i provinsen Henan, den først utgravde representative landsby av denne kultur, som ble oppdaget i 1921 av den svenske arkeologen Johan Gunnar Andersson (1874–1960).
Kjennetegn og levninger
Det er en kultur fra neolittisk tid, og karakteristisk for den er blant annet dens fargerike keramikk. Deres krukker ble laget til uten bruk av dreieskive (i motsetning til den senere Longshankulturen), og ble bemalt svart og rødt på en bunn med brun og teglfarget grunnfarge. Forsiringene var dels geometriske figurer, dels figurative.
Både funnstedene Banpo og Jiangzhai har gitt funn av omdiskuterte innrissede merker på keramikk, og noen har tolket dette som tall, og kanskje som forløpere til kinesisk skrift. Men slike konklusjoner er det kanskje for tidlig å trekke.
Yangshaokulturen benyttet redskaper av polert stein eller av knokler. Det ble benyttet pil og bue, harpun, fiskekroker og spyd. Næringsgrunnlaget var dyrking av hirse, svine- og hundehold (og mer sjeldent kveg, geit og sau), og jakt og fiske. Man gikk på jakt etter hjort, hest, neshorn, antilope, leopard, harer og andre dyreslag. Kulturen var også kjent med silkeormen.
Som typisk Yangshaobosetting kan nevnes den som er blitt utgravd i landsbyen Banpo (eller Banpocun) ved Xi'an i provinsen Shaanxi. Bosettingen var oval over et areal på 50 000 m². Bolighus, fellesskapshus, forrådssiloer og dyreskjul var omgitt av en seks meter bred og dyp grav. Begravelsesfeltene lå i nord, skjønt små barn ble bisatt i urner i boligdelen.
De døde ble begravd med næringsmidler og andre gaver, og av det kan man slutte av kulturen hadde forestillinger om et liv etter døden.
Husene kunne firkantede, helt kvadratiske eller runde, og var relativt stabile. Tak og delvis murer ble delvis holdt oppe av trebjelker.
Man kan på grunnlag av forskjeller mellom keramikktypene skjelne mellom en rekke undergrupper innen yangshaokulturen, med navn etter funnsteder: Banpo, Shijia, Miaodigou, Xiwangcun, Qinwangzhai, Hougang, Dasikongcun og Xiawanggang.
Selve funnstedet ved landsbyen Yangshao ble i 1961 oppført på Folkerepublikken Kinas liste over kulturminner.
Pescara Calcio
Delfino Pescara 1936 (grunnlagt 1936) er en italiensk fotballklubb fra byen Pescara i regionen Abruzzo.
Taekwondo under Sommer-OL 2012 – Menn +80 kg
Herrenes +80 kg i taekwondo under Sommer-OL 2012 fant sted den 11. august 2012 på ExCeL Exhibition Centre i London.
Pescara Calcio
Lagets draktfarger er lyseblå med hvite striper, med en helblå bortedrakt. Klubben er også kjent som bare Pescara eller Pescara Calcio.
Pescara nådde nest øverste divisjon Serie B i 1974 og har siden hatt flere sesonger i Serie A: 1977-1978, 1979-1980, 1987-1988, 1988-1989, 1992-1993, 2012-2013 og 2016–17. Den brasilianske midtbanegeneral og senere landslagstrener Dunga spilte her 1992–93.
Ny trener i 2017 ble tsjekkeren Zdeněk Zeman (1947–) som hadde trent laget 2011–12.
Arkeologiåret 1588
Arkeologiåret 1588 er en oversikt over blant annet utgravninger, fødte og avdøde personer med tilknytning til arkeologi i 1588.
Sørenga
Sørenga kan vise til:
Penny
Penny er en mynt (flertall pennies) og en myntenhet (flertall pence) som utgjør en del av det britiske pundet. Mynten anvendes også innenfor valutaene tilknyttet det britiske pundet, som manpund, jerseypund, guernseypund, gibraltarpund, sankthelensk pund og falklandspund.
Penny er den mynt som har lavest valør innenfor pundet, men benevnelsen har fått leve også utenfor sterlingområdet, deriblant i USA og Canada som av og til kaller sin respektive 1-centsmynt for penny til tross for at begge landene lenge har anvendt dollar som valuta. Myntenheten har tidligere også blitt anvendt i andre land med tilknytning til det britiske imperiet, som eksempelvis Australia, New Zealand og Irland.